ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1991 για την τροποποίηση της οδηγίας 86/466/ΕΟΚ για τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ισπανία) (91/465/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές(1), όπως τροποποιήθηκε τελευταία από τον κανονισμό (ΕΟΚ) αριθ. 797/85(2), και ιδίως το άρθρο 2 παράγραφος 2, την πρόταση της Επιτροπής(3), τη γνώμη του Ευρωπαϊκού Κοινοβουλίου(4), Εκτιμώντας: ότι η οδηγία 86/466/ΕΟΚ(5), όπως τροποποιήθηκε από την απόφαση 89/566/ΕΟΚ(6), αναφέρει τις περιοχές της Ισπανίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ; ότι η κυβέρνηση του Βασιλείου της Ισπανίας ζήτησε, σύμφωνα με το άρθρο 2 παράγραφος 2 της οδηγίας 75/268/ΕΟΚ, να τροποποιηθεί ο κοινοτικός κατάλογος των περιοχών που αναφέρονται στο παράρτημα της οδηγίας 86/466/ΕΟΚ, σύμφωνα με το παράρτημα της παρούσας οδηγίας; ότι οι νέες περιοχές που θα περιληφθούν στον κατάλογο πληρούν τα κριτήρια και ανταποκρίνονται στα στοιχεία της οδηγίας 86/466/ΕΟΚ για τον καθορισμό των περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ; ότι, στην οδηγία 86/466/ΕΟΚ, η προστασία του περιβάλλοντος αποτελεί σημαντικό κριτήριο για τον καθορισμό των μειονεκτικών περιοχών οι οποίες επηρεάζονται από ειδικά μειονεκτήματα κατά την έννοια του άρθρου 3 παράγραφος 5 της οδηγίας 75/268/ΕΟΚ, και ότι, το γεγονός ότι υφίστανται ορυχεία ή γίνονται εξορύξεις στην περιοχή, μπορεί να προκαλέσει σοβαρές ζημίες στο φυσικό περιβάλλον; ότι, επιπλέον, η συνολική έκταση αυτών των περιοχών δεν υπερβαίνει το 4 % της έκτασης του εν λόγω κράτους μέλους (3,86 %); ότι το σύνολο των τροποποιήσεων τις οποίες ζητάει η ισπανική κυβέρνηση, στα πλαίσια του άρθρου 2 παράγραφος 2 της οδηγίας 75/268/ΕΟΚ, έχει ως αποτέλεσμα την αύξηση της καλλιεργούμενης γεωργικής επιφάνειας του συνόλου των μειονεκτικών περιοχών, η οποία δεν είναι ανώτερη από το 4,5 % του συνόλου της καλλιεργούμενης γεωργικής επιφάνειας της Ισπανίας, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Ο κατάλογος των μειονεκτικών περιοχών της Ισπανίας ο οποίος περιέχεται, στο παράρτημα της οδηγίας 86/466/ΕΟΚ, τροποποιείται σύμφωνα με τους καταλόγους που περιέχονται στο παράρτημα της παρούσας οδηγίας. Άρθρο 2 Η παρούσα οδηγία απευθύνεται στο Βασίλειο της Ισπανίας. Βρυξέλλες, 22 Ιουλίου 1991.

[Source: multi_eurlex | Tokens: 2406]